Min store idé
er en meget lille idé,
som kan åbne op for
milliarder af store idéer,
som i dette øjeblik ligger i dvale inden i os.
Og min lille idé til at gøre dette
er søvn.
(Latter)
(Bifald)
Dette er et rum fuld af elitekvinder.
Det er et rum fuld af
kvinder med søvnmangel.
Og jeg lærte værdien af søvn
på den hårde måde.
For to et halvt år siden
besvimede jeg af udmattelse.
Jeg slog mit hoved på skrivebordet, brækkede mit kindben
og fik fem sting ved mit højre øje.
Og her startede min rejse ind i
genopdagelsen af søvnens værdier.
Og på min vej
studerede jeg,
jeg mødtes med læger og videnskabsfolk,
og jeg er her for at fortælle jer,
at vejen til produktivitet,
inspiration og et lykkeligere liv
er at få nok søvn.
(Bifald)
Og vi kvinder må vise vejen
i denne nye revolution, et nyt feministisk emne.
Vi skal bogstaveligt talt sove os til toppen.
(Latter)
(Bifald)
Desværre
for mændene,
er søvnmangel nemlig blevet et symbol på virilitet.
Jeg spiste for nylig middag med en fyr,
der pralede af, at han kun havde fået
fire timers søvn natten før.
Og selvom jeg ikke gjorde det, så havde jeg lyst til at sige til ham,
"Ved du hvad?
Hvis du havde fået fem,
så ville denne middag have været langt mere interessant."
(Latter)
Der er en slags konkurence
for søvnmangel.
Især her i Washington. Hvis du vil lave et morgenmadsmøde
og siger, "Hvad med klokken 8?"
Vil de sige, "Det er for sent,
men okay, så kan jeg nå et spil tennis
og et par conference calls og så møde dig kl. 8."
Og de tror, det betyder,
at de er så utroligt travle og produktive,
men det er de i virkeligheden ikke,
for vi har i øjeblikket
haft fantastiske ledere
i forretning, i finans, i politik,
som har taget elendige beslutninger.
Så en høj IQ
betyder ikke, at du er en god leder,
for essensen af lederskab
er at være i stand til at se isbjerget,
før det rammer Titanic.
Og vi har haft alt for mange isbjerge,
der har ramt vores Titanics.
Jeg har faktisk på fornemmelsen,
at hvis Lehman Brothers
havde været Lehman Brødre og Søstre,
så ville de måske stadig være her i dag.
(Bifald)
Mens alle brødrene havde travlt
med at være på 24/7
ville en søster måske have lagt mærke til et isbjerg,
fordi hun ville være vågnet efter 7 1/2 eller 8 timers søvn
og været i stand til at se
det store billede.
Så nu, hvor vi står overfor
mange forskellige kriser
i verden i øjeblikket,
vil det, der er godt for os personligt,
og skaber glæde og taknemlighed,
effektivitet i vore liv,
og være det bedste for vores karriere,
være det samme, som er bedst for hele verden.
Så jeg opfordrer jer til
at lukke øjnene
og opdage de store idéer,
der ligger inden i os,
at slukke motoren og opdage søvnes magt.
Tak.
(Bifald)